อนุมัติ ขสมก.กู้เงิน 7.89 พันล้าน สั่งเร่งทำแผนฟื้นฟูลดภาระรัฐ
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ครม. อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงินประจำปีงบประมาณ 64 จำนวน7895 ล้านบาท โดยมีกระทรวงการคลังผู้ค้ำประกันเงินกู้ ซึ่งที่ผ่านมา ครม.เคยมีมติอนุมัติให้ ขสมก.กู้เงินรวม 70502 ล้านบาท ทั้งนี้ ณ 30 พ.ย.62 ขสมก.มีหนี้ค้างชำระรวม 122102 ล้านบาท สาเหตุหลักมาจาก ขสมก. เก็บค่าโดยสารต่ำกว่าต้นทุนที่เป็นจริงและไม่สามารถปรับขึ้นค่าโดยสารได้ตามสภาวการณ์สำหรับประมาณการเงินสดรายรับรายจ่ายของ ขสมก.ประจำปีงบประมาณ 64 มีดังนี้ ประมาณการรายรับเงินสด 9579 ล้านบาท ประมาณการรายจ่ายเงินสด 42665 ล้านบาท ส่งผลให้ติดลบ 33085 ล้านบาท ดังนั้นจึงจำเป็นต้องกู้เงินเพื่อเสริมสภาพคล่อง 7895 ล้านบาท เพื่อใช้เป็นเงินสดหมุนเวียนและมีสภาพคล่องเพียงพอให้บริการ แยกเป็นใช้ชำระค่าเชื้อเพลิง 3219 ล้านบาท ชำระค่าเหมาซ่อม 1642 ล้านบาทและเสริมสภาพคล่อง 3033 ล้านบาท ขณะที่กระทรวงการคลังขอให้คมนาคมและ ขสมก. เร่งจัดทำและดำเนินการตามแผนฟื้นฟูกิจการอย่างจริงจังเพื่อแก้ปัญหาเป็นรูปธรรมโดยเร็วและไม่เป็นภาระรัฐบาล ส่วนสำนักงบประมาณให้เร่งเสนอแผนฟื้นฟูกิจการที่ปรับปรุงใหม่ให้แล้วเสร็จ โดยเฉพาะแนวทางเพิ่มรายได้ลดรายจ่าย แก้ปัญหาหนี้อย่างยั่งยืนเพื่อลดภาระรัฐ.
ครม. อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงินประจำปีงบประมาณ 64 จำนวน 7895 ล้านบาท 
ขสมก.,กู้เงิน,สภาพคล่องทางการเงิน,ไตรศุลี ไตรสรณกุล,กระทรวงการคลัง,ค่าโดยสารรถเมล์,ข่าววันนี้,ข่าวทั่วไป